สวัสดีคะคุณ วันนี้มีคำถามมาถามคะ แต่ขอเล่าก่อนนะคะ ก็คือเมื่อ2เดือนที่แล้ว(ช่วงปลายเดือน)เรากับแฟนเมามากเลยคะ แล้วคืนนั้นเราก็ไปหลับในห้องก่อน จากนั้นแฟนก็ค่อยตามมาหลับด้วย เรารู้สึกตัวอีกทีคือแฟนกำลังลูบๆเราประมาณนั้นคะ แต่เราก็ไม่ได้สนใจอะไรนะคะเพราะเราง่วงมากแล้วก็เมามากด้วย เรากึ่งหลับกึ่งตื่น รู้ตัวนิดหน่อยว่าแฟนทำอะไรเรา เรื่องที่ไม่คาดคิดเกิดขึ้น คือเราแบบหงุดหงิดแฟนมาก เราตื่นมาพอดีตอนที่นางเสร็จ ปรากฏว่านางหลั่งในเราไปแล้ว นางไม่ได้ป้องกันอะไรเลย แล้วตอนนั้นประมาณเที่ยงคืนกว่าๆแล้ว ร้านขายยาก็ปิดหมดแล้ว เราพยายามไปหาซื้อยาคุมฉุกเฉินตามร้านสะดวกซื้อก็ไม่มี ทีแรกว่าจะรีบตื่นมาซื้อก็ตื่นไม่ทันเวลาในการทานยาคุมฉุกเฉิน จนเราท้อ เราเลยคิดในใจว่า โอเค อะไรจะเกิดก็ต้องเกิด เราเลยมานั่งคุยกับแฟน เราเป็นคนที่ประจำเดือนจะมาช่วงๆต้นเดือนตลอด แต่ทีนี้วันที่แฟนหลั่งในเราประมาณปลายๆเดือน แต่พอถึงต้นเดือนของเดือนถัดไปก็มีเลือดจางๆไหลออกมาจากช่องคลอดนิดนึง เราก็เอะใจว่ามันคืออะไร เราเลยไปเซิทใน google หลายเว็บบอกคล้ายๆเลือดล้างหน้าเด็ก แต่เราก็ยังไม่เชื่อเท่าไหร่นะคะ พอวันถัดไปของวันนั้นปรากฏว่าเลือดจากจางๆกลายเป็นสีเข้มเลยคะ เหมือนประจำเดือนมาปกติ แล้วเราลองนับเวลาที่เลือดไหลออกมา ก็เท่ากับเวลาที่เราเป็นประจำเดือนปกติเลยคะ ตอนนั้นเราโล่งใจมาก ว่าไม่ท้องแน่ๆ มันคือประจำเดือนแน่ๆ เราเลยปล่อยผ่านไป พอมาเดือนนี้ วันนี้ก็ปาเข้าวันที10แล้วประจำเดือนก็ยังไม่มาเลยคะ เลยอยากทราบว่ามีสิทธิ์ท้องไหมคะ? แล้วเลือดที่ไหลออกมาเมื่อเดือนที่แล้วคือเลือดอะไรคะ?
สวัสดีค่ะ หากโดยปกติ ประจำเดือนมาในช่วงต้นเดือน แล้วเมื่อถึงต้นเดือน ส.ค. ได้มีเลือดไหลออกมา โดนมานาน 2-7 วัน และมีปริมาณพอสมควรที่ต้องใส่ผ้าอนามัย เลือดดังกล่าวก็น่าจะเป็นประจำเดือน และก็แสดงว่าไม่ได้มีการตั้งครรภ์เกิดขึ้นค่ะ และหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น ในเดือน ก.ย. นี้ หากประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแต่หากเลือดที่ออกในช่วงต้นเดือน ส.ค. มาน้อยกว่าปกติ หรือมาเพียง 1 วัน อาจไม่ใช่เลือดประจำเดือนก็ได้ ในกรณีนี้ ก็ควรลองตรวจหาการตั้งครรภ์ดูด้วย หรือหากกังวล ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียดค่ะ